
Број: 05-96-46/2023
Датум: 06.10.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Јовић Младена из насеља Табанци, за издавање еколошке дозволе за пословни објекат ЗТР-аутосервис „ТОШИЋ“ у коме се врши одржавање и поправка моторних возила, који се налази у насељу Табанци бр.1, град Зворник, од 25.07.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Јовић Младену из насеља Табанци, ЕКОЛОШКА ДОЗВОЛА за пословни објекат ЗТР-аутосервис „ТОШИЋ“ у коме се врши одржавање и поправка моторних возила, који се налази у насељу Табанци бр.1, град Зворник, на грађевинској парцели означеној као к.п. број: 1278/5 К.О. Табанци. 
2. Опис активности и постројења за које се издаје еколошка дозвола:
Објекат је стамбено – пословног карактера, са надстрешницом, спратности приземље + спрат + поткровље. Пословни простор састоји се од двије просторије димензија 12,00 m х 8,00 m са санитарним чвором и канцеларијом укупне површине 192 m2 и платоом за прање аутомобила и паркирање.
Приступ објекту је омогућен са магистралног пута Зворник – Бијељина. У објекту се обављају сљедеће дјелатности:

· одржавање и поправка моторних возила
· услужно прање и усисавање моторних возила
· услужно лакирање дијелова каросерије аутомобила
         Од машина и алата у свом раду инвеститор користи: машину за монтажу и демонтажу гума, двостубну ауто-дизалицу, машину за прање, усисивач, машину за балансирање ауто гума, лакирницу, ручни алат, алат за ауто сервисе и зрачни алат.
         Све машине које се користе у процесу рада и пружању услуга морају бити прегледане од стране надлежне институције. 

3. Инвеститор Јовић Младен из насеља Табанци,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Јовић Младен из насеља Табанци, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Саобраћајнице и манпулативне површине одржавати уредним са свих страна предметног објекта. 

· Заштита од повећане концентрације прашине на локацији нарочито у љетњем периоду препоручује се прскањем воденим млазом манипулативних површина.
· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Систем вентилације у лакирници је потребно редовно одржавати а филтере редовно провјеравати и мијењати у складу са препорукама произвођача опреме.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или стамбених објеката, односно адекватном изолацијом објекта.
· Заштиту од повећаног утицаја буке која настаје у процесу рада вршити употребом машина које не емитују повећан ниво буке, вршити звучну изолацију извора буке или објеката.
· Током рада објекта потребно је врата на халама и другим објектима гдје се јавља бука, држати затворена (отварати по потреби).

· Потребно пратити рад лакирнице (систем затварања врата) како не би дошло до ширења створених пара процесом лакирања изван простора лакирнице. 

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса.

· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
· Правилно сакупљати чврсти комунални отпад и ангажовати овлаштену институцију да врши редован одвоз истог како би се спријечило његово расипање и евентуални неугодни мириси који би се ширили у околину. 

· Емисија гасова сагоријевања горива у моторима возила свести на минимум на начин да се возила задржавају на платоу са мотором у раду, само онолико колико је неопходно за маневрисање возилом. 

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Воде (од прања аутомобила), оборинске воде из објекта и са манипулативних површина у оквиру предметне парцеле преко сливника и таложника одводити до сепаратора уља и масти на третман прије испуштања у крајњи реципијент.
· Оборинске воде са крова системом хоризонталних и вертикалних олука одводити у отворени канал и испуштати у природни реципијент.
· Редовно чистити и одржавати у функционалном стању све елементе канализационог система који прикупљају отпадне воде.

· Уградити сепаратор масти и уља за третман отпадних вода из предметног објекта на локацији.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Вршити редовну контролу механизације у циљу спрјечавања цурења уља из машина.
· Све отпадне воде треба третирати наначин да се не угрози квалитет подземних, површинских вода и земљишта.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају просипања горива, уља, антифриза из аутомобила по манипулативним и саобраћајним површинама, користити адсорпциона средства (екопор), настали отпад третирати као опасан отпад и исти збрињавати са овлаштеним предузећем за третман опасног отпада.
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Спречити неконтролисано расипање отпада.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину").
· Отпадно уље се привремено одлагати испред предметног објекта у намјенске металне бачве, затвореног типа.

· Отпадне филтере одлагати у намјенске контејнере прописно означене типом и врстом опасности.

· Опасни отпад отпремати по настајању количине рентабилне за отпрему, а складиштење на локацији не смије бити дуже од 12 мјесеци, од момента настанка. 

· Уредити простор за смјештај посуда за одлагање чврстог отпада (спријечити расипање, отпад).
· Опасан отпад (замашћена и зауљена амбалажа, зауљене и замашћене крпе, неонке или живине лампе, флуоросцентне сијалице, акумулатори и батерије, отпад од електричне и електронске опреме) одлагати у контејнере за опасан отпад.
· Контејнери за опасни отпад морају бити смјештени на водонепропусној површини, морају бити затворени и/или наткривени и празнити их од стране за то овлашћене институције.
· Пластику, папир, картон одвојено сакупљати и продавати као секундарну сировину.
· Водити мјесечну и годишњу евиденцију о количинама насталог отпада.
· Одговорно лице дужно је да се придржава мјера Плана управљања отпадом у складу са Законом о управљању отпадом. 

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити током рада пословног објекта
	Шифра
	Назив отпада

	 08 
	ОТПАД ОД ПРОИЗВОДЊЕ, ФОРМУЛАЦИЈЕ, СНАБДЕВАЊА И УПОТРЕБЕ ПРЕМАЗА (БОЈЕ, ЛАКОВИ И СТАКЛЕНЕ ГЛЕЗУРЕ), ЉЕПИЛА, ЗАПТИВАЧИ И ШАМПАРСКЕ БОЈЕ 

	08 01 
	отпад од производње, формулације, снабдевања и употребе уклањања боја и лакова 

	08 01 11* 
	отпадна боја и лак који садржи органске раствараче или друге супстанце 

	10 
	ОТПАД ИЗ ТЕРМИЧКИХ ПРОЦЕСА 

	10 01 01 
	пепео, шљака и прашина из котла (изузев прашине из котла наведене у 10 01 04) 

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 
	отпадна моторна уља, уља за мјењаче и подмазивање 

	13 02 04* 
	Минерална хлорована моторна уља, уља за мјењаче и подмазивање

	13 02 06 *
	Синтетичка моторна уља, уља за мјењаче и подмазивање

	13 02 07*
	Одма биоразградива моторна уља, уља за мјењаче  и подмазивање


	13 02 08 *
	Остала моторна уља, уља за мјењаче и подмазивање

	13 07 01* 
	Погонско гориво и дизел 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 02*
	Адсорбенти, филтерски материјали, крпе за брисање, заштитна одјећа који су контаминирани опасним суспстанцама

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	16
	ОТПАДИ  КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ 

	16 01 07*
	Филтери за уље

	16 01 08*
	Компоненте које садрже живу 

	16 01 11*
	Кочионе облоге које садрже азбест 

	16 01 13*
	Кочионе течности  

	16 01 14*
	Антифриз течности  које садрже опасне  супстанце

	16 01 19
	Пластика 

	16 01 20
	Стакло 

	16 08 01
	Истрошени катализатори  који садрже злато, сребро, ренијум, родијум, паладијум, иридијум или платину (изузев 16 08 07)

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ

	20 01
	Одвојено сакупљане фракције (изазев 05 01) 

	20 01 30
	Детерџенти другачији од оних наведених у 20 01 29 

	20 03
	Остали општински отпади 

	20 03 01
	Мијешани комунални отпад

	20 03 04 
	Муљеви од септичке јаме 

	20 03 99 
	Комунални отпади који нису другачије спецификовани 


  Напомена: Опасни отпад у Каталогу отпада има ознаку звијездице (*)           
             3.3.4.   Мјере заштите у случају инцидентних ситуација

Поступци у случају изненадне опасности (интервенција без пожара): 

· Спријечити прилаз мјесту незгоде (обратити пажњу на смјер вјетра). Сигурносна удаљеност 30 до 60 метара.

· Све изворе и могућности запаљења искључити. 
· Упозорити или удаљити становништво (спријечити панично владање становништва, удаљити знатижељнике од мјеста незгоде, обратити пажњу на могућност извора запаљења). 

· Спашавати људе и животиње. 

· За заштиту од пожара осигурати три средства за гашење: воду, флуоропротеинско пјенило ознаке ФП за тешку пјену, прах за гашење Б,Ц разреда пожара или АБЦ прах. 

· Распршеним млазом воде разбити облак паре. Млаз воде не усмјеравати у течност. 

· Затворити окна, отворе канализације, улазе у подруме, затворити прозоре и врата на објектима. 

· Пукотине на спремницама (посудама) пажљиво забрвити, а проливено лож–уље покупити средствима за упијање или неким приручним средством (нпр. земљом, пјеском) и извршити претакање уз нужне мјере опреза због могућег стварања електрицитета (уземљење спремника, претакање без примјене притиска). 

· На воденим површинама спријечити (заградити) ширење течности. 

· Припремити велике количине средстава за сакупљање дизел-горива (средствима за упијање, пијеска, пиљевине и др.). 

· На одређеном мјесту за гашење осигурати резервну опрему, средства загашење пожара и сакупљање разливеног дизел-горива. 

            3.3.5.   Мјере након затварања постројења

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора („Службени гласник Републике Српске", број: 40/2013, 2/2015 - одлука УС, 106/2015 и 3/2016 - испр., 104/2018 -одлука УС и 84/2019), чл. 149.

· Власник објекта може приступити уклањању објекта или његовог дијела, ако није ријеч о уклањању на основу инспекцијског рјешења, само на основу дозволе за уклањање.

· Дозволу за уклањање издаје орган надлежан за просторно уређење у јединици локалне самоуправе, а за објекте из члана 60. став 2. овог закона дозволу за уклањање издаје Министарство.  

         3.4. Инвеститор, Јовић Младен из насеља Табанци, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
4.1. Вриједности квалитета ваздуха – измерене вриједности квалитета ваздуха са локације предметног објекта морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12).

Табела бр. 2. Граничне вриједности, толерантне вриједности и граница толеранције за заштиту здравља људи
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр. 3. Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4. Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр. 5 . Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела бр. 6. Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент,  морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр. 7. Дозвољене граничне вриједности параметара у отпадним водама које се могу испуштати површинске воде
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Талог након 0,5 часова таложења
	ml/l
	0,5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	10

	Нитритни азот
	gN/m3
	1

	Нитратни азот
	gN/m3
	10

	Укупни азот
	gN/m3
	15

	Укупни фосфор
	gP/m3
	3

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	2000

	Цинк
	mg/m3
	1000

	Олово
	mg/m3
	10

	Бакар
	mg/m3
	300

	Арсен
	mg/m3
	100

	Кадмијум
	mg/m3
	10

	Никл
	mg/m3
	10

	Манган
	mg/m3
	500

	Детерџенти
	mg/m3
	1000


5. Мониторинг
         5.1.  Одговорно лице Јовић Младен из насеља Табанци, дужно је спроводити мониторинг загађујућих материја у периоду важења еколошке дозволе како је прописано у табели:
	Предмет
мониторинга
	Параметар који се осматра
	Мјесто вршења мониторинга
	Начин вршења

мониторинга одабраног

фактора/ врста опреме за

мониторинг
	Вријеме

вршења

мониторинга

сталан или

повремен

мониторинг
	Разлог

због чега

се врши

мониторинг

одређеног

параметра

	Квалитет ваздуха


	Изршити мјерење

параметара

показатеља квалитета

ваздуха SO2, NO2,

CO и PM10
	Локација

предметног

објекта
	Мониторинг имисија загађујућих материја у складу са Уредбом о вриједностима квалитета

Ваздуха (“Сл.гласник

Републике Српске”, бр.124/12)
	Једном у току године 

	Утврђивање

утицаја на

квалитет

ваздуха

	
	Изршити мјерење

емисије у ваздух из

постројења за

спаљивање биомасе CO, органски спојеви

изражени као

угљеник, чврсте честице, димни број
	Димовод

котловнице
	Емисија из котловнице

у складу са

Правилником о

мјерама за

спрјечавање и

смањење загађивања

ваздуха и побољшање

квалитета ваздуха

(„Сл. гласник

Републике Српске“, бр.

3/15, 51/15 и 47/16)
	По налогу

инспектора
	

	Квалитет воде


	Физичко- хемијски и биолошки параметри-основни показатељи квалитета воде
	На мјесту прије

испуштања у

крајни

рецепијент
	Анализу отпадних вода вршити у складу са

Правилником о

испуштању отпадних вода у површинске воде
(„Сл.гласник Републике

Српске“, бр. 44/01)
	Једном у току године 

	Утврђивање

утицаја

отпадних вода на квалитет

површинских

и подземних

вода

	Ниво буке
	Извршити мјерење

нивоа буке
	Локација

предметног

објекта и на

граници парцеле

према

најближим

објектима
	Мјерење буке вршити у

складу са Правилником о

гр.  вриједностима

интензитета буке

(„Сл.гласник Републике

Српске", бр. 2/23)
	По налогу

инспектора
	Утврђивање

утицаја буке

на животну

средину

	Квалитет земљишта
	Визуелно

надгледање

површина локације
	На локацији
	Узимање узорка

земљишта у случају

акцидентних ситуација или

по налогу инспелтора
	У случају

акцидента или

по налогу

инспектора
	Просипање

сировина,

отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Јовић Младен из насеља Табанци, дана 25.07.2023.год., поднео је Градској прави Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат ЗТР-аутосервис „ТОШИЋ“ у коме се врши одржавање и поправка моторних возила, који се налази у насељу Табанци бр.1, град Зворник, на грађевинској парцели означеној као к.п. број: 1278/5 К.О. Табанци.

         Захтјев је употпуњен дана 03.08.2023.год у складу са дописом надлежног органа Града Зворник.
         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број протокола: 3171-07/2023 од 18.07.2023.године, приложио и сљедећу документацију:
· Рјешење, Одјељење за привреду и друштвене дјелатности, Одсјек за инспекцијске послове Општинске управе Општине Зворник, број: 08-350-157/04 од 23.03.2004.год.

· Рјешење, Одјељење за привреду и друштвене дјелатности Градске управе Града Зворник, број: 08-350-201/22 од 15.07.2022.год.
· Рјешење, Одјељење за просторно уређење Општинске управе Зворник, број: 04-361-35/03 од 21.03.2003.год.

· Посједовни лист – препис број: 730/0, Републичка управа за геодетске и имовинско – правне послове Бања Лука, КО Табанци, број: 21.21-952.1.1-2352/2016 од 05.10.2016.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, од 05.06.2014.год.
· Привремени лист непокретности/пописни лист, број: 606/0, Републичка управа за геодетске и имовинско – правне послове Бања Лука, ПЈ Зворник, КО Табанци, број ДП: 21.21-951-119-606/2015 од 17.04.2019.год.
· Привремени лист непокретности/пописни лист, број: 730/0, Републичка управа за геодетске и имовинско – правне послове Бања Лука, ПЈ Зворник, КО Табанци, број ДП: 21.21-951-119-730/2015 од 26.08.2015.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.3-1-226/14 од 07.03.2014.год.
· Рјешење о грађевинској и употребној дозволи, Одјељење за просторно уређење Општине Зворник, број: 04-361-110/2013 од 04.12.2014.год.

· Уговор о купопродаји некретнина, нотар Зоран Ковачевић, ОПУ: 2752/10 од 19.08.2010.год.

· Рјешење, Републичка управа за геодетске и имовинско – правне послове Бања Лука, ПЈ Зворник, број: 21.21/951-119-606/2015 од 05.04.2019.год.
· План управљања отпадом, „ПРЕВЕНТА“ д.о.о. Угљевик, број протокола: 3171-1-07/2023 од 18.07.2023.године

· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 25.08.- 25.09.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

